《商山》
宋代·王禹偁

六百里巉岩，岚光霁後添。
经年吟未得，尽日看无厌。
僧舍青当槛，人家翠满檐。
气蒸丹水碧，脉润紫芝甜。
岭碍翻云鹘，峰遮落海蟾。
涧深春有冻，影阔夏无炎。
势斗嵩井华，名欺霍与灊。
石危蹲虎脚，松老髯龙髯。
晓榻便欹枕，晴楼懒下帘。
未能栖岫幌，犹道佐彤襜。
望久衣襟湿，登多屐齿粘。
何当随四皓，深隐避猜嫌。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。